**НЧ”ВАСИЛ ЛЕВСКИ 1910” СЕЛО ПАДИНА**

# ОТЧЕТ

#  за дейността на НЧ„ Васил Левски1910”

 **село Падина за изминалата 2019г.**

Читалището е типично за България обществена институция. Целите и задачите са за развитие и обогатяване на културния живот, опазване на традициите и обичаите на българския народ , утвърждаване на националното ни самосъзнание, осигуряване на достъп до информация.

 В Читалището в с.Падина се организират мероприятия свързани с историята, а също така и традиционните празници. Традиция е в с. Падина да се празнуват местните и традиционни празници.

21.01.2019г. отпразнувахме Деня на родилната помощ-Бабин ден. Празника премина като общоселско тържество.Жените бяха облечени в характерните за Падина носии и бе представен ритуала „Бабуване“.С много музика,песни и веселие премина празника „Бабин ден“. На 02.02.2019г. в с. Падина бе отпразнуван „Петльовден“ съвместно със самодейците при НЧ”Просвета” гр. Девня.По традиция в с.Падина се започва с обредния ритуал-клане на петел . Самодейците при НЧ„В.Левски1910“с.Падина бяха облечени в носиите си и след представяне на ритуала с песни и хора се отправиха към Младежкия дом за отпразнуване на празника. Присъстваха гости от общ. Девня.

На 14.02 2019г.-„Трифон зарезан“-Деня на лозаря; „Свети Валентин“-Деня на влюбените- два празника отпразнувани заедно в с. Падина. Жителите на селото се отправихме към месните лозя за провеждане на ритуала за зарязване. След това празненството се пренесе в Младежкия клуб, където по традиция се провежда конкурс за най-добър винар. *Отличените винари бяха наградени* с грамота и подаръци.

 За „Св. Валентин“бяха изработени саморъчно поздравителни Валентинки за всеки присъстващ. Проведе се конкурс за „Най-влюбена двойка“ и отличилите се бяха наградени с грамоти. Оркестърът се погрижи за доброто настроение на всички които се веселиха до късно вечерта.

На 19.02.2019г. по случай 146г. от обесването на В.Левски,бе направен кът със литературни произведения и снимки за Левски в Пенсионерския клуб. Община Девня организира програма свързана с 146г. от гибелта на Апостола в която самодейците от НЧ”Васил Левски1910” участвахме.

Месец Март е един от месеците с най-много празници. С настъпването на Баба Марта, собственоръчно бяха изработени мартенички който навързахме на дърво в центъра на селото и закичихме по-възрастните хора и всички деца с тях. По случай баба Марта и деня на Самодееца, направихме тържество с малка почерпка. От общ. Девня, бе организирана надпревара за най- хубаво направена автентична мартеница. В категорията за групово изработена мартеница, НЧ”Васил Левски1910”с. Падина взе Първо място. Бяхме наградени с фотоапарат.

По-случай 3-ти Март-Освобождението на България от турско робство,съвместно с Кметството бе организирано тържество пред Паметниците в с.Падина. Участие взеха деца, мъже и самодейния колектив . Рецитираха се стихове, пяха се песни от самодейците. На празника присъстваха гости от общ.Девня. Поднесени бяха венци и цветя пред паметниците.Тържеството завърши с малка почерпка.

8-ми Март-Международния ден на Жената , бе отпразнуван с кратка програма с която бяха поздравени всички жени присъстващи на празненството . Всяка жена получи цвете за празника от общ.Девня и НЧ„В.Левски 1910“. С почерпка и веселие премина деня.

21.03 2017г.-Първа пролет-с нея разцъфтява и пролетното настроение. С населението на с.Падина отпразнувахме празника в местния ресторант с много песни и игри. На всяка жена бе поднесено цвете от НЧ„В.Левски 1910“.

ЛАЗАРОВ ДЕН-Християнски празник на който Лазарки огласиха с.Падина. Пременени в носии, закичени с венчета от цветя, Лазарките от сутринта започнаха да обикалят домовете. Пееха Лазарски песни пожелавайки здраве и плодородие.

ВЕЛИКДЕН –Най-светлия празник за християните по целия свят. На този ден Християнската църква отбелязва Възкресението на Божия син Исус Христос. Съвместно с Кметството бе поканено населението на с.Падина и всички гости да присъстват в Младежкия клуб за отпразнуването на празника. С боядисани яйца ,козунаци и различни ястия, всички се отзоваха на поканата . За доброто настроение се погрижи оркестър, който до късно весели всички. В Читалището изработихме Великденската украса, която бе поставена в центъра на селото и с която зарадвахме жителите и гостите на селото.

03.05.2019г. Организирано посетихме цветното изложение „Флора” в гр. Бургас.

**Първи юни- Международен ден на детето**- децата и тази година отпразнуваха своя празник, а заедно с това и завършване на учебната година. Празненството започна с поход до Параклиса в с. Падина. Там малчуганите пяха, рецитираха и играха на воля. Получиха своите подаръци на който много се зарадваха. След почерпката и игрите всички слязохме в парка пред Кметството, където продължихме със забавни игри.

От началото на м. Юни открихме и лятна детска занималня. Ежедневно децата от селото се събират в Читалището, където организирано се четат книжки, рисуват и се занимават в компютърната зала. От изработените им творби се прави изложба, като всяко дете само си поставя рисунката на специално изработено за тази цел табло.

06.06.2019г СПАСОВДЕН

По традиция Спасовден се празнува в с.Падина като празник на селото. Този ден Падинци отбелязват с много песни, танци, музика и курбан за здраве. Кметството съвместно с Читалището организирахме празничен концерт посветен на празника „Свето Възнесение Господне“-Спасовден..Много гости и приятели присъстваха на празника. С много хора и веселие премина празника в село Падина.

22.06.2019г. В парк „Разсадника” гр. Девня, бе открит Втория танцов фестивал „Фолклорна палитра”организиран от общ. Девня, където ТШ”Падинска жарава” взе участие и се представи много добре.

23.06.2019г. Жените от с. Падина участваха за поредна година в Кулинарното изкуство, организирано от общ. Девня в парк „Разсадника.Всички получиха подаръци от Кмета на общината.

29.07.2019г. Групата за автентичен фолклор и ТШ”Падинска жарава”, взехме участие в VI-ти събор на Българското фолклорно богатство”Тараклъка пее и танцува”-с. Градище общ. Левски.

10.08.2019г. Групите взеха участие в VIII-ми национален събор „По стъпките на Света Багородица” с. Добрич общ. Димитровград.

Плакета на VIII-ия Национален Събор, бе връчен на НЧ”Васил Левски1910” за цялостното си представяне.

03.09.2019г. Международен фолклорен фестивал „Морско надиграване и надпяване – На мегдана в Албена”, получихме дипломи и плакети за отлично представяне.

07.09.2019г. Групата за автентичен фолклор и ТШ”Падинска жарава” участвахме в III-ти фолклорен фестивал на инструменталните и танцови групи в гр. Раднево. Двете групи получиха Две втори места , плакети , грамоти и парични награди.

07.12.2019г. Грейнаха светлините на Коледната елха в центъра на селото. Всички Танцови групи към читалищата на територията на общ. Девня, взеха участие в празничната ни програма. Празничната заря бе подарък от Община Девня. Специален гост на празненството , бе и самия дядо Коледа, който раздаде подаръци закупени от НЧ”Васил Левски1910” на всички деца.

10.12.2019г. Отпразнувахме във вила Марциана съвместно с жените от селото, 5 години от началото на една традиция- всяка седмица да посрещаме гости от Денталната клиника „Дентапрайм”. Чрез проведена томбола, всяка жена получи коледен подарък.

18.12.2019г. ТШ”Падинска жарава” участвахме в Благотворителния концерт „Да помогнем на Андрея”, организиран от общ. Девня.

27.12.2019г. съвместно с кметството , бе организиран Коледен банкет с музика на живо за гостите и населението на село Падина.

Председател:

 Секретар:

Красимира Кателиева Снежана Иванова